# שו"ת מהרש"ל (סי' נא)

שאלה אם מותר להוציא ממקום שאינו מעורב ע"י הושטה מיד ליד איש חבירו תוך ד' אמות כמו שקורין כובין ערוב. תשובה נראה דכשמו כן הוא וקורא אני עליו צדיקים אל ילכו בהם ופושעים יכשלו בהם כי היתר זה לא מצינו ולא שערום אבותינו...

# אבן העוזר (סי' שמט)

ולי נראה שיש תקנה גם לזה, דאותן שעומדין בחוץ יושיטו ידיהם לתוך הבית וחבירתה שתוך הבית מניחה התינוק לתוך הידים, ואח"כ נוטלת בידים לחוץ, ואז הוי זה עוקר וזה מניח, דברה"ר פטור אבל אסור, וא"כ בכרמלית לא גזרו וכמש"כ ריש סי' שנב. ואפי' לדעת האחרונים האוסרים שם מ"מ כאן בעסק מצוה כיון דפחות פחות מארבע אמות שרינן לכתח', דהוא שבות חמיר דאפי' בהש"מ אסור... ועל כרחך דמדמין מצוה זו לספר דשרי ב"י ריש סי' שנב, א"כ כל שכן לזה עוקר וזה מניח דשרי כאן כדפרשתי. וה"ה אותן הנותנין ס"ת בבהכנ"ס יכולין לעשות כן...

# נזירות שמשון (סי' שמט)

ותימא דזה עוקר וזה מניח מרה"י לרה"ר אסור רק מדרבנן, וא"כ בכרמלית שרי דהוי גזירה לגזירה, וכ"כ הוא בעצמו ריש סי' שכה, וכן פסק בתשובות עבודת הגרשוני סי' קד. רק נ"ל שיזהר שהעומד בפנים לא יושיט ידו לחוץ ויתן לתוך ידו של אחר, אלא האחר יקח מידו, וכן לא יושיט העומד בחוץ ויקח מתוך ידו העומד בפנים דכה"ג הוי מלאכה שלימה, אלא האחר יתנו לתוך ידו כדאיתא בסי' שמז.

# בית מאיר (סי' שמט סע' ה)

ומעתה מש"כ האבן העוזר נמי דיש תקנה להולכת תינוק למול מרה"י לכרמלית ע"י זה עוקר וזה מניח ליתא ל"מ לדעת האחרונים שם אלא אפי' לדעתי שם הא שבות דע"י זה עוקר וזה מניח נמי מבואר בתוס' דף לג בעירובין ובהרא"ש שם דמודה נמי רבי דאפי' בהש"מ אסור ולדעת הב"י דמדמה כרמלית לבה"ש ממילא אף זה בכרמלית נמי אסור...

# שו"ת תשובה מאהבה (ח"א סי' יט)

וצל"ע למה לא מהני הושטה מן הבית לכרמלית במקום דהוי תרתי דרבנן באופן שזה עוקר וזה מניח דרבנן וכרמלית דרבנן אם לא שצ"ל כמו שאסור לדעת המחבר להוליך פחות מד' אמות אפי' בכרמלית משום דבקל אפשר שיטעה וקרוב הדבר שיוצא חוץ לד' אמות ה"ה נמי הוי גזירה קרובה שיוציא לבדו מרה"י לכרמלית.

# קובץ (שבת פט"ו ה"כ)

וראיתי בס' אבן העוזר על הא דקרא הט"ז תגר על הנשים המוליכות התינוק למול בשבת לבהכ"נ ומוליכין פחות פחות מד"א עכ"פ אסורין להוליך מבית לכרמלית וכן בהכנסת ס"ת לבהכ"נ וכתב הוא דיש מקום תקנה גם לזה דאותן שעומדין בחוץ יושיטו ידיהן לתוך הבית וחברתה שתוך הבית מניחה התינוק לתוך הידים ואח"כ נוטלת בידים לחוץ ואז הוי זה עוקר וזה מניח דברה"ר פטור אבל אסור וא"כ בכרמלית לא גזרו וכמ"ש ר"ס שנב ואפי' לדעת האוסרים שם וה"ה בס"ת יוכל לעשות כן ע"ש. ולפמ"ש בפי"ב ה"ט דשיטת הרשב"ץ ולחם שמים דזה עוקר וזה מניח הוי איסור תורה ברה"ר א"כ ל"ד להדדי הגם דהוכחתי שם מדברי הסמ"ג וסייעתו שחולקים בזה **מ"מ הוא שבות חמור מאוד ואין הנדון דומה**.

# חזו"א (סי' קג ס"ק יט)

ובתוספתא פ"ח ג' דיוטאות כו' עליונה והתחתונה של אחד ואמצעית של א' לא ישלשל כו' דרך אמצעית כו' והובא ברמב"ם פ"ד מה"ע הכ"ו, ובעירובין פט א מאי לאו דשרי לטלטולי דרך כותל כו' **מבואר מכ"ז דעקירה בלא הנחה ברשויות דרבנן אסור, ומיהו עדיין לא שמענו במקום מצוה, אבל יש לעיין אי שרי במקום מצוה למה לא עשו כן בינוקא דאשתפיך חמימיה** [שיהא אחד עוקר ואחד מניח] עירובין סז ב, וי"ל דשבות דאמירה לא"י קיל טפי וכדאמר שם.

# גר"ז (סי' שמז סע' ז)

וי"א שידו הפשוטה לרשות אחרת הרי היא לגמרי כאותה רשות אם רה"י רה"י אם רה"ר רה"ר וה"ה לאחד משאר אבריו אע"פ שאגודים בגוף העומד ברשות אחרת... לפיכך אם שלשל ידו למטה מג' טפחים סמוך לארץ באותה רשות שהכניסה לשם בין שהיא רה"י בין שהיא רה"ר חייב אע"פ שלא הניח החפץ בארץ שכל פחות מג' סמוך לארץ הוא כארץ וכאילו נחה ידו בארץ עצמה וידו היא כאותה רשות לגמרי. (ולדברי הכל אם ידו פשוטה מרה"י לרה"ר למעלה מעשרה היא מקום פטור).

ולכן יש להתיר במילה בשבת להוציא התינוק מרה"י לכרמלית ע"י שיעמדו שתי נשים בפנים ואחת מהן תושיט ידיה לחוץ למעלה מעשרה שהן מקום פטור לד"ה והשניה תטול התינוק מבפנים ותושיטנו לחוץ ותניחנו על ידי האשה הפשוטות לחוץ למעלה מעשרה והרי זו הנחה במקום פטור כיון שהתינוק הונח על ידיה ממקום אחר ואח"כ תניח אפי' היא עצמה את התינוק על ידי אשה אחרת העומדת בחוץ שהן ג"כ למעלה מעשרה שי"א שהן מקום פטור לגבי אדם אחר כמו שנתבאר למעלה ויש לסמוך על דבריהם להקל בענין זה בכרמלית שאיסורו מדברי סופרים שבדברי סופרים הלך אחר המיקל ועוד כיון שיש מתירין לגמרי לטלטל מרה"י לכרמלית דרך מקום פטור כמו שנתבאר בסי' שמו.

(אבל העומדת בחוץ לא תטול מעל ידי העומדת בפנים שהרי לגבי עצמה אין ידיה חשובות מקום פטור וכשנוטלת התינוק בידיה הרי זה כאלו הניחתו בארץ כמו שנתבאר למעלה והרי נעשית כאן ע"י שלשתן הוצאה מרה"י לכרמלית דרך מקום פטור ויש אוסרים בזה ויש להחמיר כדבריהם כמו שנתבאר שם ומשום צורך מצוה אין מתירין שום איסור קל ע"י ישראל כמו שנתבאר בסי' שלא).

ואח"כ תחזור העומדת בחוץ ותניחנו על ידי חבירתה וחבירתה על ידי חבירתה בפחות פחות מד' אמות והכל למעלה מעשרה ואין לגזור שמא תעמוד אחת לפוש בעוד התינוק על ידיה והרי זה כאלו הניחתו בארץ כמו שנתבאר למעלה לפי שאף אם תעשה כן לא נעשית כאן אלא הוצאה מרה"י לכרמלית דרך מקום פטור ואין לנו לגזור כל כך בהוצאה זו כיון שיש מתירים אותה לגמרי.

וכשיגיעו לפני חצר בהכנ"ס שהיא רה"י תחזור אשה אחת ותעמוד בפנים ותושיט ידיה לחוץ למעלה מעשרה והעומדת בחוץ תניחנו על ידיה שהן מקום פטור לדברי הכל ונמצא שהעבירו התינוק מרה"י לרה"י דרך מקום פטור למעלה מעשרה שהוא מותר אפי' לדבר הרשות אם שתי הרשויות הם של אדם אחד שאין צריך עירוב כלל.

אבל אם הן של שנים וא"א לערב אסור כמ"ש בסי' שנג ולכן אף כאן אם אין שום אדם דר בחצר בהכנ"ס מותר על דרך שנתבאר אבל אם אדם דר שם הרי אסור להביא לשם שום דבר מחצר אחר שאינה מעורבת והעירוב שבבהכנ"ס אינו מועיל כלום כשאסור לטלטל במבוי כמו שיתבאר בסי' שסו לפיכך אין שום היתר בעולם להביא התינוק לבהכנ"ס ע"י ישראל ואפי' בזה עוקר וזה מניח כמ"ש בסי' שלא ועל איסור זה של חצר שאינה מעורבת אמרו שהעמידו חכמים דבריהם במקום כרת לדחות המילה למחר אם א"א להביא הסכין ע"י הנכרי לפי שאין שום תקנה להביאו ע"י ישראל בלי עירוב במקום שצריך לערב ולא כיש מי שמתיר בזה משום צורך מצוה.

# ירושלמי (עירובין פ"ג ה"ד)

...א"ר חיננא כלום אינון פליגין תמן לא מדבריהן וספק דבריהן להקל ועירוב דבר תורה וספק דבר תורה להחמיר. ועירוב דבר תורה ר' יונתן אמר קומי ר' חייה רובה בשם ר"ש בי רבי יוסי בן לקוניא לוקין על תחומי שבת דבר תורה א"ל ר' חייה רובה והלא אין בשבת אלא סקילה וכרת אמר ליה והכתיב אל תאכלו ממנו נא א"ל מה כתיב לא אל כתיב א"ל והכתיב שבו איש תחתיו אל יצא איש ממקומו ביום השביעי א"ל מה כתיב לא אל כתיב. א"ר יוסי בי רבי בון אעפ"כ זה עומד בשמועתו וזה עומד בשמועתו. א"ר שמואל בר סיסרטא עירוב עשו אותו כספק חרש. ר' ירמיה בעי עד כדון בקיים ואפי' נשרף. א"ר יוסה קיימתיה כיי דמר ר' הושעיה הגיעוך סוף תחומי שבת שאינן מחוורין מדבר תורה. רב מנא בעי ניחא לאלפיים אמה אינו מחוור ארבעת אלפיים אמה מחוור הוא. ר"ש בר כרסנא בשם ר' אחא אין לך מחוור מכולם אלא תחום שנים עשר מיל כמחנה ישראל.

# רמב"ם (שבת פכ"ז ה"א)

**היוצא חוץ לתחום המדינה בשבת לוקה שנאמר אל יצא איש ממקומו ביום השביעי**, מקום זה הוא תחום העיר, ולא נתנה תורה שיעור לתחום זה אבל חכמים העתיקו שתחום זה הוא חוץ לי"ב מיל כנגד מחנה ישראל, וכך אמר להם משה רבינו לא תצאו חוץ למחנה, ומדברי סופרים שלא יצא אדם חוץ לעיר אלא עד אלפים אמה אבל חוץ לאלפים אמה אסור, שאלפים אמה הוא מגרש העיר.

# סמ"ג (ל"ת סו)

שלא יצא אדם חוץ לתחום המדינה בשבת, וכל היוצא חוץ לתחום שבת בשבת לוקה שנאמר אל יצא איש ממקומו ביום השביעי, זהו תחום העיר, ולא נתנה תורה שיעור לתחום זה, אבל חכמים העתיקו שתחום זה חוץ לי"ב מיל כנגד מחנה ישראל וכן אמר להם משה רבינו לא תצאו חוץ למחנה, ומדברי סופרים שלא יצא אדם חוץ לעיר אלא עד אלפים אמה אבל חוץ לאלפים אמה אסור שאלפים אמה הוא מגרש הערים. והסמיכוה במס' עירובין לגזירה שוה. נמצא שמותר לאדם לילך בשבת את כל העיר אפי' היתה כנינוה, בין שהיתה מוקפת חומה בין שלא היתה מוקפת חומה, וכן מותר לאדם להלך חוץ לעיר אלפים אמה מרובעים כטבלא מרובעת כדי שיהא נשכר את הזויות, כרבנן דר' חנינא בן אנטיגנוס בפרק מי שהוציאוהו, ואם יצא חוץ לאלפים אמה מכין אותו מכות מרדות עד י"ב מיל, אבל אם יצא והרחיק מן העיר יתר על י"ב מיל אפי' אמה אחת לוקה מן התורה. ודבר זה שבארנו מוכיח בירושל' וזה לשונו הגיעוך סוף תחומי שבת שאינן מחוורין דבר תורה, ר' מנא בעי ניחא אלפים שאינו מחוור ארבעת אלפים מחוור הוא, ר"ש בן ביסנא בשם ר' אחא, אין לך מחוור מכולם אלא תחום י"ב מיל כנגד מחנה ישראל, משמע שזה מחוור אפי' לרבנן דר"ע. לפי עניין זה כשאומר במס' שבת בפרק כלל גדול דידע לה בשבת במאי ומתרץ דידע לה בתחומין ואליבא דר"ע, היה יכול לומר דידע לה בתחומין די"ב מיל ואפי' אליבא דרבנן. **המינין אומרים אל יצא איש ממקומו כמשמעו, והשיב ר' משולם ברבי קלונימוס להקהות שיניהם מנבואת ישעיה ויחזקאל, שכתוב בנבואת ישעיה והיה מדי חדש בחדשו ומדי שבת בשבתו יבא כל בשר להשתחות, ובנבואת יחזקאל כתיב והשתחוו עם הארץ פתח השער ההוא בשבתות ובחדשים לפני ה', ואם היה אסור לזוז ממקומו איך יבא כל בשר להשתחות בבית המקדשא**.